google/wiki40b huggingface dataset:
Φινσγκάουερ

Περιγραφή

Τα ψωμάκια τύπου φίνσγκάουερ έχουν μέγεθος παλάμης περίπου και πάχος δύο με τρία εκατοστά. Παρασκευάζονται από ανάμεικτο αλέυρι σίκαλης και σίτου, και με μαγιά που προέρχεται από την επαρχία του Φίνσγκάου του νότιου Τιρόλου. Ο παραδοσιακός τρόπος ψησίματος γίνεται ανά δύο ψωμάκια, τα οποία είναι ενωμένα σχηματίζοντας ζεύγος. Το πατροπαράδοτο σχήμα τους είναι πλατύ και χαμηλό, με λίγη ψίχα μέσα. Είναι καρυκευμένο με τριφύλλι, κορίανδρο, μάραθο και κύμινο. Διατηρείται φρέσκο εκτός ψυγείου και είναι ιδανικό προσφάι για πολυήμερες εκδρομές και οδοιπορίες.
Κογκουριοϊκές γλώσσες

Σύμφωνα με τα αρχαία Κινεζικά αρχεία, τις γλώσσες Μπουγιό, Κόγκουριο, Ντόνγκιε, Όκτζο, Μπέκτζε και Γκοτζόσον ήταν παρόμοιες η μία με την άλλη, αλλά πολύ διαφορετική από τις τουνγκουζικές γλώσσες. Μπορεί να υπάρχει ένα χάσμα μεταξύ αυτών των κογκουριοϊκών γλωσσών και των γλωσσών Χαν, σχηματίζοντας δύο κλάδους της κορεανικής γλωσσικής οικογένειας. Η γλώσσα Γιε-Μεκ μπορεί να είναι προγονική για τις κογκουριοϊκές γλώσσες ή για μερικές από αυτές. Ωστόσο, όλες οι κογκουριοϊκές γλώσσες δεν είναι επαρκώς μελετημένες. 
Μερικές θεωρίες προτείνουν ότι τα ιαπωνικά ανήκουν στις κογκουριοϊκές γλώσσες και έτσι θα σχηματιζόταν ιαπωνικό–κογκουριοϊκό κλάδο. Αλλά τα τοπωνυμικά στοιχεία δείχνουν ότι πιθανόν να προηγήθηκε μόνο από ιαπωνικές γλώσσες.
Thor 2: Σκοτεινός Κόσμος (soundtrack)

Ιστορικό

Τον Μάρτιο του 2013, ανακοινώθηκε πως ο Κάρτερ Μπέργουελ είχε υπογράψει για να συνθέσει τη μουσική της ταινίας Thor 2: Σκοτεινός Κόσμος, έπειτα από τον Πάτρικ Ντόιλ ο οποίος είχε συνθέσει τη μουσική της πρώτης ταινίας Thor. Ωστόσο, τον Μάιο της ίδιας χρονιάς, ο Μπέργουελ αποχώρησε εξαιτίας δημιουργικών διαφωνιών. «Απλά δεν έμοιαζε να ταιριάζει κι έπρεπε να πάρουμε μια απόφαση πολύ νωρίς», εξήγησε ο Κέβιν Φάικι, πρόεδρος παραγωγής των Marvel Studios. «Αν η φάση της μετά-παραγωγής διαρκούσε ενάμιση χρόνο, ίσως να είχαμε την ευχέρεια του χρόνου να κάνουμε κάποιες δοκιμές και λάθη μέχρι να δουλέψει». Στις 18 Ιουνίου 2013, ο Μπράιαν Τάιλερ ανέλαβε να συνθέσει τη μουσική της ταινίας, ο οποίος είχε επενδύσει μουσικά και την προηγούμενη ταινία του MCU, Iron Man 3.
«Η αίσθηση του Θορ είναι πολύ διαφορετική από αυτήν του Iron Man. Κι όμως, ζουν μέσα στο ίδιο σύμπαν», είπε ο Τάιλερ. «Για μένα, είναι σαν να εμφανίστηκε με κάποιο τρόπο ο Ιντιάνα Τζόουνς στο διαστημόπλοιο Enterprise του Σταρ Τρεκ ή κάτι τέτοιο». Επίσης, ο Τάιλερ αναφέρει πως [ο Iron Man] είχε μια «σταθερή στάση και [ήταν] βασισμένος σε περιορισμούς», ενώ η ταινία Thor επέτρεψε «να βγουν όλα τα ηγεμονικά θέματα τα οποία θα μπορούσαν να γίνουν τόσο επικά όσο μπορούσα να τα κάνω». Ο συνθέτης περιέγραψε τον Σκοτεινό Κόσμο ως «η επιστημονική φαντασία συναντά τον κλασικό μεσαιωνικό πόλεμο», οδηγώντας τον σε μια μουσική επένδυση εμπνευσμένη από δουλειές και των δύο ειδών όπως οι ταινίες Star Wars και Ο Άρχοντας των Δαχτυλιδιών.
Ίαν Γκλεν

Καλλιτεχνική πορεία

Η πρώτη του σημαντική κινηματογραφική συμμετοχή ήταν το 1990 στο Silent Scream, όταν και κέρδισε την Αργυρή Άρκτο καλύτερου ηθοποιού στο φεστιβάλ του Βερολίνου. 
Στη συνέχεια, έπαιξε στο Lara Croft: Tomb Raider (2001), στο Πίσω από τους τοίχους (2003) και στο Η Σιδηρά Κυρία (2011).
Στην τηλεόραση, έπαιξε στο Downton Abbey και το 2013 κέρδισε μαζί με όλο το καστ το Βραβείο Σωματείου Ηθοποιών. Από το 2011 συμμετέχει στη σειρά Game of Thrones στον ρόλο του Τζόρα Μόρμοντ.
Ουγκίγια

Κέρματα

Το 1973 εισήχθησαν τα κέρματα των 1, 5, 10 και 20 ουγκίγια και εκδόθηκαν και αυτά του 1 khoums. Η πιο πρόσφατη σειρά είναι αυτή του 2003 (1 ουγκίγια) και του 2004 (άλλες ονομαστικές αξίες). Τα κέρματα κόβονται σε νομισματοκοπείο της πόλης Κρέμνιτσα, στη Σλοβακία.

Τραπεζογραμμάτια

Το 1973 εκδόθηκαν χαρτονομίσματα από την Κεντρική Τράπεζα της Μαυριτανίας (Banque Centrale de Mauritanie) ονομαστικής αξίας των 100, 200 και 1000 ouguiya. Το 1974 εκδόθηκε δεύτερη σειρά τραπεζογραμματίων ίδιας ονομαστικής αξίας και το 1979 προστέθηκε στη σειρά το χαρτονόμισμα των 500 ouguiya. Τα τραπεζογραμμάτια τυπώνονται από την Giesecke & Devrient στο Μόναχο. Νέα σειρά εισήχθη το 2004, με ειδικά χαρακτηριστικά ασφαλείας. Σε αυτά περιλαμβάνονται όλες οι προηγούμενες ονομαστικές αξίες και επιπλέον τα νέα χαρτονομίσματα των 2.000 ouguiya.
Η όψη των καινούργιων χαρτονομισμάτων ήταν εκ νέου σχεδιασμένη ενώ στο πίσω μέρος διατηρήθηκαν τα βασικά εικαστικά αλλά τροποποιημένα, έτσι ώστε να ταιριάζουν στις νέες, μικρότερες διαστάσεις των χαρτονομισμάτων.
Τα χαρτονομίσματα αυτής της έκδοσης (εκτός από αυτά των 100 και 200 Ουγκίγια έχουν την αξία τους σε ειδικό ολόγραμμα ασφαλείας στην όψη του χαρτονομίσματος, σχεδιασμένα με το Αραβικό σύστημα αρίθμησης.
Ο μοναδικός αριθμός σειράς κάθε χαρτονομίσματος είναι εκτυπωμένος οριζόντια πάνω αριστερά και χαμηλά στο κέντρο. Ο μοναδικός αυτός αριθμός αποτελείται από πρόθεμα δύο χαρακτήρων, επτά αριθμούς και ένα επιπλέον χαρακτήρα στο τέλος. 
Στις 8 Αυγούστου 2010 προστέθηκε και χαρτονόμισμα με αξία 5000 Ουγκίγια, το οποίο όμως αναφέρει σαν ημερομηνία εκτύπωσης 28 Νοεμβρίου 2009. Την 1η Φεβρουαρίου 2012 παρουσιάστηκε ένα χαρτονόμισμα αξίας 2000 Ουγκίγια με εντελώς καινούργια σχεδίαση και ημερομηνία εκτύπωσης 28 Νοεμβρίου 2011.
Breaker (άλμπουμ)

Τραγούδια του δίσκου

1. Starlight (Dirkschneider, Hoffmann, Fischer, Baltes, Kaufmann) - 3:52
2. Breaker (Dirkschneider, Hoffmann, Fischer, Baltes, Kaufmann) - 3:35
3. Run If You Can (Dirkschneider, Hoffmann, Fischer, Baltes, Kaufmann) - 4:49
4. Can't Stand the Night (Dirkschneider, Hoffmann, Fischer, Baltes, Kaufmann) - 5:23
5. Son of a Bitch (Dirkschneider, Hoffmann, Fischer, Baltes, Kaufmann) - 3:52
6. Burning (Dirkschneider, Hoffmann, Fischer, Baltes, Kaufmann) - 5:14
7. Feelings (Dirkschneider, Hoffmann, Fischer, Baltes, Kaufmann) - 4:48
8. Midnight Highway (Dirkschneider, Hoffmann, Fischer, Baltes, Kaufmann) - 3:58
9. Breaking Up Again (Dirkschneider, Hoffmann, Fischer, Baltes, Kaufmann) - 4:37
10. Down and Out (Dirkschneider, Hoffmann, Fischer, Baltes, Kaufmann) - 3:44
Ζαρούχλα Αχαΐας

Ιστορία

Είναι άγνωστο πότε δημιουργήθηκε η Ζαρούχλα. Κοντά στο χωριό υπάρχουν δύο ναοί, ο ένας του 12ου και ο άλλος του 13ου αιώνα που δείχνει ότι επί Φραγκοκρατίας ήδη κατοικούνταν. Κατά την Φραγκοκρατία η περιοχή που βρίσκεται το χωριό δόθηκε το 1204 ως φέουδο στο Λατίνο Αρχιεπίσκοπο Πάτρας και αυτός έπειτα την έδωσε στο Αβαείο του Κλουνύ. Η Ζαρούχλα αναφέρεται στην ενετική απογραφή του "Γκριμάνι" το 1700 με 808 κατοίκους. Το 1806 πέρασε από εκεί ο περιηγητής Ουίλιαμ Μάρτιν Ληκ ο οποίος αναφέρει ότι το χωριό είχε 200 οικογένειες, όλοι Έλληνες όπως τους αναφέρει, και ήταν χτισμένο γύρω από τον ποταμό Κράθι. Ο Ληκ αναφέρει ότι δεν κατοίκησαν ποτέ Οθωμανοί στο χωριό και λόγω της δυσπρόσιτης θέσης του δεν περνούσαν καν από εκεί.
Κατά την επανάσταση του 1821 στον Πύργο του στην Ζαρούχλα είχε κρυφτεί ο Σωτήρης Χαραλάμπης για να αποφύγει την οργή των Οθωμανών. Ο Πύργος αυτός μάλιστα είχε πυρποληθεί το 1796 περίπου από τον Πετμεζά που θεώρησε ότι ο Χαραλάμπης ήταν φιλότουρκος.
Από το 1835 μέχρι το 1912 αποτέλεσε οικισμό του Δήμου Νωνάκριδος. Λόγω της γεωγραφικής της θέσης πολλοί κάτοικοι έφυγαν από το χωριό προς πιο πεδινές περιοχές. Κάτοικοι από την Ζαρούχλα τον 19ο αιώνα κατέβαιναν στα πεδινά και αναφέρονται οικιστές των Ζαρουχλέικων (πολύ μεγάλης συνοικίας της Πάτρας) ,  των Βραχναίικων  και των Καμινίων.
Ο πληθυσμός του χωριού το 1971 αριθμούσε τους 119 κατοίκους, το 1981 έφθασε τους 155, ενώ σύμφωνα με την απογραφή του 2001 ήταν 160 κάτοικοι. Η Ζαρούχλα από το 1999 έως το 2010 αποτελούσε Δημοτικό Διαμέρισμα του Δήμου Ακράτας. Από το 2011 ανήκει διοικητικά στο Δήμο Αιγιαλείας.

Αξιοθέατα

Στα αξιοθέατα της Ζαρούχλας είναι τα πυργόσπιτα που μερικά έχουν συντηρηθεί, όπως ο Πύργος της Ζαρούχλας, και άλλα έχουν εγκαταλειφθεί, όπως ο Πύργος Παπαδημητρόπουλου, ο Πύργος του Χαραλάμπη κ.ά. αλλά και βυζαντινοί ναοί, όπως της Αγίας Τριάδας, των Ταξιαρχών, του Αγίου Δημητρίου (κοιμητηριακός) και της Κοιμήσεως της Θεοτόκου [Παναγίτσα]. Υπάρχουν πολλές εκκλησίες με βυζαντινές τοιχογραφίες που διατηρούνται σε καλή κατάσταση μέχρι σήμερα.

Τα Παπαγεωργαίικα [oικισμός]

Τα Παπαγεωργαίικα είναι ένας από τους πολλούς οικισμούς της Ζαρούχλας. Βρίσκεται στο βόρειο μέρος του χωριού, δίπλα στην Παναγίτσα, με πολλά σπίτια. Η ονομασία είναι ανθρωπωνυμικό και προέρχεται από το επίθετο Παπαγεωργόπουλος.
Μόνο η αλήθεια θριαμβεύει

Το Σατγιάμεβα Τζαγιάτε (σανσκριτικά: सत्यमेव जयते, satyam-eva jayate, κυριολεκτικά "Μόνο η αλήθεια θριαμβεύει.") είναι μια μάντρα από το αρχαίο ινδικό γλυπτό Μουντάκα Ουπανισάντ. Μετά την ανεξαρτησία της Ινδίας, υιοθετήθηκε ως το εθνικό σύνθημα της Ινδίας στις 26 Ιανουαρίου 1950. Καταγράφεται σε αλφάβητο στη βάση του εθνικού εμβλήματος. Το έμβλημα και οι λέξεις "Σατγιάμεβα Τζαγιάτε" είναι γραμμένες στη μία πλευρά του συνόλου του ινδικού νομίσματος. Το έμβλημα είναι μια προσαρμογή της Πρωτεύουσας των Λεόντων του Ασόκα, το οποίο ανεγέρθηκε γύρω στο 250 π.Χ. στο Σαρνάθ, κοντά στο Βαρανάσι, στην ινδική πολιτεία Ούταρ Πραντές. Επιγράφεται σε όλα τα νομίσματα και εθνικά έγγραφα.
Βασίλειο της Σίρμιας

Το Βασίλειο της Σύρμιας (σερβικά : Сремска краљевина) ήταν μεσαιωνικό Σερβικό βασίλειο 1282 - 1325, το οποίο αρχικά ήταν υποτελές του Βασιλείου της Ουγγαρίας , αλλά στη συνέχεια έγινε ανεξάρτητο βασίλειο. Το είχαν διοικήσει οι βασιλείς Στέφανος Ντραγκούτιν (1282-1316) και ο γιος του Στέφανος Βλάντισλαβ Β΄(1316-1325). Τα εδάφη του βασιλείου ήταν επικεντρωμένα στην περιοχή της Άνω Σύρμιας (γνωστή σήμερα ως Σρεμ) και της Κάτω Σύρμιας (γνωστή σήμερα ως Μάτσβα ). Η πρώτη πρωτεύουσα της ήταν το Ντεμπρτς (μεταξύ Βελιγραδίου και Σάμπατς), ενώ η πρωτεύουσα αργότερα μεταφέρθηκε στο Βελιγράδι.
Αρχικά ο Στέφαν Ντραγκούτιν ήταν βασιλιάς της Σερβίας από το 1276 έως το 1282. Το 1282 έσπασε το πόδι του στο κυνήγι και αρρώστησε, τότε πέρασε το θρόνο της Σερβίας στο νεότερο αδελφό του Στέφανος Μιλούτιν, διατηρώντας για τον εαυτό του ορισμένες βόρειες περιοχές της χώρας που ήταν το αρχικό βασίλειο της Σύρμιας. Αργότερα ο γιος του Βλάντισλαβ παντρεύτηκε τη θυγατέρα του Ούγγρου βασιλιά και πήρε προίκα το Βανάτο του Σο και το Βανάτο της Μάτσβα και ήταν με αυτό τον τρόπο υποτελής του βασιλιά της Ουγγαρίας. Το νέο κράτος ονομάστηκε Βασίλειο της Σύρμια και πρώτη πρωτεύουσα του κράτους του ήταν αρχικά το Ντεμπρτς κι έπειτα το Βελιγράδι.
Το 1291 προσαρτήθηκαν στο βασίλειο οι περιοχές του Μπρανίσεβο και του Κούσεβο που ανήκαν πριν στο Βασίλειο της Ουγγαρίας και τα διεκδικούσε και η Βουλγαρία. Κοντά στο τέλος της ζωής του ο Δραγούτιν διαχωρίστηκε από τους Ούγγρους φίλους του και ενίσχυσε τις διασυνδέσεις του στη Σερβία. Αργότερα έγινε μοναχός και άλλαξε το όνομά του σε "Θεόκτιστος" (Teoktist). Πέθανε το 1316 και τάφηκε στο μοναστήρι "Đurđevi Stupovi" κοντά στο Νόβι Παζάρ.
Όταν πέθανε βασιλιάς έγινε ο γιος του Βλάντισλαβ σαν Στέφαν Β΄. Το 1319 όμως ο βασιλιάς της Σερβίας και θείος του εισέβαλε και προσάρτησε το βασίλειο στο δικό του και φυλάκισε τον Βλάντισλαβ. Όταν ο Μιλούτιν πέθανε το 1321 ο Βλάντισλαβ επανέκτησε το βασίλειο της Σύρμιας με τη βοήθεια των Ούγγρων.
Αργότερα δέχτηκε την εισβολή του διάδοχου του Μιλούτιν αναγκάστηκε να υποχωρήσει στο Βασίλειο της Ουγγαρίας το 1324. Τελικά το βασίλειο της Σύρμιας διαμελίστηκε ανάμεσα στην Ουγγαρία και την Σερβία.
Αμωρί Β΄ του Μονφόρ

Βιογραφία

Ήταν ο πρώτος γιος τού Σίμωνα Α΄ κυρίου τού Μονφόρ και της Ισαβέλλας ντε Μπρουά, κόρηw τού Ούγου Μπαρντούλ.
Το 1087 διαδέχθηκε τον πατέρα του, όταν εκείνος απεβίωσε. Νεότερα αδέλφια του ήταν ο Ριχάρδος, ο Σίμων Β΄, ο Αμωρί Γ΄ και ο Γουλιέλμος. Μετά το τέλος τού Αμωρί Β΄ τον διαδέχθηκε ο επόμενος αδελφός του Ριχάρδος.
Κάρολος Αύγουστος της Σαξονίας-Βαϊμάρης-Άιζεναχ (1757-1828)

Βιογραφία

Ήταν ο πρωτότοκος γιος του Ερνέστου-Αυγούστου Β΄ δούκα της Σαξονίας-Βαϊμάρης & Άιζεναχ και της Άννας-Αμαλίας των Γουέλφων, κόρης του Καρόλου Α΄ δούκα του Μπράουνσβαϊκ-Βόλφενμπυτελ.
Η χαμένη τιμή της Καταρίνα Μπλουμ

Πλοκή

Η Καταρίνα Μπλουμ είναι μία νεαρή κοπέλα που ζει στη Δυτική Γερμανία, δυλεύει ως οικιακή βοηθός και δεν ασχολείται με την πολιτική. γνωρίζει και ερωτεύεται σε ένα πάρτυ τον καταζητούμενο από την αστυνομία, τον Λούντβιχ Γκαίτεν. Το ίδιο βράδυ ο Λούντβιχ μένει στο σπίτι της και το επόμενο πρωί έχει φύγει απροειδοποίητα. Τότε ξεκινά η καταδίωξη της Καταρίνα από τους κρατικούς μηχανισμούς και από τον Τύπο. Η προσωπική της ζωή γίνεται εξώφυλλο, η προσωπικότητά της ευτελίζεται και υφίσταται τον κανιβαλισμό των ΜΜΕ και του κράτους. Στο τέλος, όμως, θα πάρει την εκδίκηση της.
Θεμιστοκλής Χρυσοβέργης

Βιογραφία

Ήταν γιος του Δημητρίου Χρυσοβέργη.
Στις εκλογές του 1920 εξελέγη βουλευτής Καλλιπόλεως και επανεξελέγη βουλευτής στην Πέλλα το 1926 με το Φιλελεύθερον Προσφυγικόν Κόμμα (ΦΠΚ).
Πέθανε σε ηλικία 78 ετών στις αρχές του 1963.
3148 Γκρέτσκο

Φυσικά χαρακτηριστικά

Τα κυρίως φυσικά χαρακτηριστικά του Γκρέτσκο είναι άγνωστα. Ο Γκρέτσκο περιστρέφεται γύρω από τον εαυτό του μία φορά κάθε 6 ώρες περίπου.
Σαιντ-Ετιέν-ντυ-Ρουβραί

Τοποθεσία

Ευρισκόμενη δίπλα στο δάσος της Λοντ-Ρουβραί, η πόλη ευρίσκεται στο κέντρο της Μετροπόλ Ρουέν Νορμαντί, σε απόσταση μικρότερη των δέκα χιλιομέτρων από το κέντρο της Ρουέν.
Σοφία Κοντοϊωάννου

Τέρμα είληφεν η παρούσα βίβλος, δια χειρός εμού Σοφίας εγράφη. θυγατρός γε μην Ρίκου του Κοντοίωάννου Μαΐου ι’. πολλού κόπου και μόχθου.
— Σημείωση της Σοφίας Κοντοϊωάννου. ότι δε ειμί αμαθής τε και γυνή, οι την οι την βίβλον ταύτην αναγιγνώσκοντες έμοιγε σύγγνωτε διά τόν Κύριον ούνεκα των αναριθμήτων σφαλμάτων.

σε κώδικα του 1469.
Η Σοφία Κοντοϊωάννου ήταν βιβλιογράφος του 15ου αιώνα.
Ήταν κόρη του Ρίκου Κοντοϊωάννη, όνομα που πιθανώς να είναι παραφθορά του φράγκικου Ερρίκου.
Έγραψε τον κώδικα που ευρισκόταν στην βιβλιοθήκη της μονής Σιμοπέτρας με αύξοντα αριθμό 109. Ο κώδικας που καταστράφηκε σε πυρκαγιά του 1891 περιείχε μηνιαίο του τέλους του Απριλίου και του Μαΐου. Είναι άγνωστο πού γράφτηκε ο κώδικας, υποθέτουμε όμως, ότι έγινε σε κάποια από τις χώρες που ή διατηρούσαν επικοινωνία με τους Φράγκους ή φραγκοκρατούνταν.
Παυλόπουλο Ευρυτανίας

Γεωγραφία - Ιστορία

Το Παυλόπουλο βρίσκεται στις βορειοδυτικές πλαγιές του Τυμφρηστού (Βελούχι) και δυτικά του ποταμού Ταυρωπού (Μέγδοβας). Είναι κτισμένη επάνω στην επαρχιακή οδό Καρπενησίου - Νεράϊδας σε περιοχή κατάφυτη με έλατα και πολλά νερά. Απέχει 22 χλμ. νοτιοανατολικά από το Καρπενήσι. Αξιοθέατα στο χωριό είναι η μικρή πλακόστρωτη πλατεία με τον πλάτανο και η εκκλησία του Αγίου Δημητρίου του 1666. Πρόκειται για μονόχωρο πέτρινο ναό με νάρθηκα και προστώο, αντιπροσωπευτικό δείγμα της εκκλησιαστικής αρχιτεκτονικής της Ευρυτανίας και από το 1997 έχει χαρακτηριστεί ιστορικό διατηρητέο μνημείο. Είναι διακοσμημένη με αξιόλογο ξυλόγλυπτο τέμπλο, εικόνες 17ου - 19ου αιώνα και βυζαντινότροπες τοιχογραφίες διατηρημένες σε άριστη κατάσταση. Στα νοτιοανατολικά, σε υψόμετρο 935 μέτρα βρίσκεται το εξωκλήσι του Αγίου Παντελεήμονα με θέα τον Τυμφρηστό, τον Ταυρωπό και τις περιοχές της Φραγκίστας και Βίνιανης. Την περίοδο της τουρκοκρατίας υπήρξε τόπος κλεφτών και αρματωλών με πιο γνωστό τον λήσταρχο Αλεξίου.

Ονομασία - Διοικητικά

Ως κοινότητα αναγνωρίστηκε το 1919 με το ΦΕΚ 112Α - 25/05/1919 και έδρα τον οικισμό. Σύμφωνα με το σχέδιο Καλλικράτης μαζί με την Παππαδιά αποτελεί τη τοπική κοινότητα Παυλοπούλου που ανήκει στη δημοτική ενότητα Καρπενησίου του Δήμου Καρπενησίου και σύμφωνα με την απογραφή 2011 ως κοινότητα έχει πληθυσμό 44 κατοίκους ενώ ως οικισμός 23.
Τζέιμς Πρέσκοτ Τζάουλ

Έργο

Το 1838 δημοσίευσε στα «Χρονικά του Ηλεκτρισμού» την περιγραφή της ηλεκτρομαγνητικής μηχανής την οποία είχε εφεύρει, ενώ δύο χρόνια αργότερα δημοσίευσε τα πρώτα αποτελέσματα επί του μηχανικού ισοδύναμου της θερμότητας το οποίο και προσδιόριζε με τέσσερις διαφορετικούς τρόπους. Το 1843 δημοσίευσε ένα υπόμνημα για την θερμότητα που εκλύεται κατά την ηλεκτρόλυση του ύδατος και το 1847 ανήγγειλε τις εργασίες του στην επαλήθευση του αξιώματος της διατήρησης της ενέργειας.
Για τις έρευνες του εκείνες έγινε γνωστός στον ευρύτερο επιστημονικό κύκλο, με συνέπεια ο διάσημος τότε φυσικός Λόρδος Κέλβιν να τον κάνει συνεργάτη του σε πολλά θέματα της Φυσικής. Όλα τα έργα του Τζάουλ έχουν εκδοθεί από την Φυσική Εταιρεία του Λονδίνου σε δύο τόμους το 1884 και το 1887.
Mercedes-Benz W163

Εκδοχές

Μολονότι είχε κατασκευαστεί σε μία μόνο εκδοχή μήκους αμαξώματος, η W163 μπορούσε να παραγγελθεί τόσο σε πενταθέσια όσο και σε επταθέσια έκδοση. Στην πράξη, ωστόσο, η τρίτη σειρά καθισμάτων είχε δύσκολη προσβασιμότητα και μέτριους χώρους, επαρκείς μόνο για παιδιά, και δεν γνώρισε μεγάλη απήχηση. Αντιθέτως, το διάδοχο μοντέλο Mercedes-Benz W164 δεν προσφέρθηκε ως 7-θέσιο, καθώς τον ρόλο αυτό ανέλαβε η ακόμα μεγαλύτερη Mercedes-Benz GL-Class X164 που εισήχθη το 2006.
Ο αεροδυναμικός συντελεστής Cd της W163 ήταν 0,39 - νούμερο καλό για SUV την τότε εποχή, αλλά ακόμα και σήμερα.
DQ Ηρακλέους

Αστροφυσικά δεδομένα

Το σύστημα επιδεικνύει μικρές μεταβολές στην παραπάνω περίοδο, πιθανώς εξαιτίας της παρουσίας ενός τρίτου σώματος. Το σημερινό του φαινόμενο μέγεθος είναι 15,16, δηλαδή είναι ορατό μόνο με αρκετά μεγάλα τηλεσκόπια και στην εκτιμώμενη απόσταση αντιστοιχεί σε απόλυτο μέγεθος 12,99. Το φάσμα του λευκού νάνου συνοδεύεται από φάσμα ερυθρού νάνου με επιφανειακές θερμοκρασίες 14.500 Κ και 3.500 Κ, αντιστοίχως. Οι αντίστοιχες μάζες είναι 0,7 και 0,4 ηλιακές μάζες, ενώ οι διάμετροι 0,012 και 0,44 της ηλιακής. Η απόσταση που χωρίζει τα κέντρα των δύο αστέρων του συστήματος είναι μόλις 0,003 αστρονομική μονάδα ή 450.000 χιλιόμετρα.

Στον λαϊκό πολιτισμό

Ο Καινοφανής του Ηρακλέους του 1934 υπήρξε ένα από τα φωτεινότερα σώματα του νυκτερινού ουρανού που μπορούσε κάποιος να παρατηρήσει από το Βόρειο Ημισφαίριο. Εκτός από την ερευνητική επιστημονική βιβλιογραφία, είχε σημαντική κάλυψη από τα ΜΜΕ. Ο Μπραντ Ρίκα, καθηγητής των αγγλικών στο Πανεπιστήμιο Case Western Reserve (Οχάιο, ΗΠΑ) έχει υποστηρίξει ότι ο συγκεκριμένος καινοφανής ίσως να επέδρασε στην ανάπτυξη της αρχικής ιστορίας του υπερήρωα των κόμικ Σούπερμαν.
Βαλκανικοί Αγώνες Στίβου 1992

Οι 49οι Βαλκανικοί Αγώνες Στίβου 1992 έγιναν στη Σόφια, σε νέο γεωπολιτικό περιβάλλον μετά την κατάρρευση των κομμουνιστικών καθεστώτων στις βόρειες βαλκανικές χώρες και την απόσχιση από την Γιουγκοσλαβία της Σλοβενίας, της Κροατίας, των Σκοπίων και της Βοσνίας-Ερζεγοβίνης.

Βαθμολογία

*Δεν είναι γνωστή η βαθμολογία.
Ανεμόμυλος Αχαΐας

Τοποθεσία

Ο Ανεμόμυλος αποτελεί ουσιαστικά το δυτικό μέρος της περιφέρειας (περιοχής) των Τσουκαλαίικων και συνορεύει με τα Καμίνια στα δυτικά στο κοντά στην θέση Σκάγια(ς).
Η οικιστική ζώνη του Ανεμόμυλου εκτείνεται κατά μήκος της Παλαιάς Εθνικής Οδού Πατρών-Πύργου σε μια απόσταση μικρότερη του ενός χιλιομέτρου, καθώς και χαμηλότερα και βορείως της Νέας Εθνικής Οδού Πατρών-Πύργου έως και τις ακτές του Πατραϊκού κόλπου, μία απόσταση δηλαδή μικρότερη των 150 μέτρων σε νοητή ευθεία. Απέχει λιγότερο από μισό χιλιόμετρο από τον πυρήνα του οικισμού των Τσουκαλαίικων, σχεδόν 2 χιλιόμετρα από το κέντρο των Καμινίων, επίσης τα Βραχναίικα βρίσκονται περίπου 3 χιλιόμετρα μακριά, καθώς και στα 14 χιλιόμετρα το μέσω της Π.Ε.Ο. Πατρών-Πύργου είναι η πόλη της Πάτρας.
Άγιος Αρσένιος Νάξου

Οικισμός Μαστοράκης

Ο Μαστοράκης είναι ένας παλαιός εποχιακός αγροτικός οικισμός του Δημοτικού Διαμερίσματος του Αγίου Αρσενίου στη Νάξο. Απέχει από αυτόν περίπου 1,5 χλμ. και βρίσκεται στο δρόμο προς την παραλία της Αγίας Άννας. Κατά την απογραφή του 2001 είχε πραγματικό πληθυσμό 10 ατόμων (με μόνιμο πληθυσμό 4 άτομα), ενώ κατά την απογραφή του 1991 είχε καταγραφεί με μηδενικό πληθυσμό (δηλαδή δε βρέθηκαν κάτοικοι στις υπάρχουσες κατοικίες).

Αθλητισμός

Το χωριό του Αγερσανίου έχει την δική του ποδοσφαιρική ομάδα την Αναγγένηση Νάξου (παλαιότερα έφερε το όνομα Αγερσανί). Η ομάδα αγωνίστηκε τη σεζόν 1999–2000 στο Κύπελλο Ελλάδος όπου έπαιξε αντίπαλος του ΠΑΟΚ στο Γήπεδο Τούμπας. Προκρίθηκε δεύτερη από τον όμιλο της και στον επόμενο γύρο αποκλείστηκε από τον ΟΦΗ με σκορ 3-0. Η ομάδα τώρα αγωνίζεται στον Β' όμιλο της Ε.Π.Σ. Κυκλάδων.
Γενικές εκλογές του Εσουατίνι (2018)

Γενικές εκλογές διεξήχθησαν στο Εσουατίνι στις 18 Αυγούστου και 21 Σεπτεμβρίου 2018. Ήταν οι πρώτες εκλογές μετά τη μετονομασία της Σουαζιλάνδης σε Εσουατίνι.

Εκλογικό σύστημα

Η Συνέλευση του Εσουατίνι αποτελείται από 59 εκλεγμένους βουλευτές (σε 2 γύρους) και μέχρι 10 ακόμα, που επιλέγονται από τον Βασιλιά (Ngwenyama). Ο πρώτος γύρος των εκλογών διενεργείται σε καθένα από τα 385 παραδοσιακά βασίλεια (chiefdoms) για την επιλογή ενός υποψηφίου που θα προκριθεί στον δεύτερο γύρο μεταξύ 3 και 20 υποψηφίων από κάθε παραδοσιακό βασίλειο.  Στον δεύτερο γύρο, η χώρα υποδιαιρείται σε 59 εκλογικές περιφέρειες (αυξημένες από τις 55 των εκλογών του 2013). Ο καθένας από τους νικητές των προκριματικών εκλογών κατέρχεται ως υποψήφιος στην εκλογική περιφέρεια που καλύπτει το παραδοσιακό του βασίλειο. Σε αμφότερους τους γύρους λειτουργεί το πλειοψηφικό σύστημα, με το σύνολο των υποψηφίων να κατέρχονται ως ανεξάρτητοι.

Προκριματικές εκλογές

Ο πρώτος γύρος έγινε στις 24 Αυγούστου 2018 με 156.973 ψηφοφόρους επί συνόλου 544.310 εγγεγραμμένων, να ασκούν το εκλογικό τους δικαίωμα. Κατά συνέπεια, το ποσοστό συμμετοχής ήταν 28,83%, κάτι που υποδηλώνει ισχνή υποστήριξη στην εκλογική διαδικασία. Οι ανωτέρω αριθμοί αφαιρέθηκαν από τον δικτυακό τόπο της εκλογικής επιτροπής της χώρας.

Δεύτερη φάση

Η εκλογική επιτροπή αποκάλυψε σύντομα τα ονόματα των 59 νικητών έπειτα από τη διεξαγωγή της δεύτερης φάσης των εκλογών. Το 2013 τα αποτελέσματα δεν είχαν δημοσιοποιηθεί ποτέ. Έπειτα από τις εκλογές ο βασιλιάς Μσουάτι Γ΄ διόρισε 6 μέλη της βασιλικής οικογένειας στη Συνέλευση (House of Assembly) και άλλα 8 στη Γερουσία (Senate).
Τριαντάφυλλος Πασαλίδης

Σταδιοδρομία σε συλλόγους

Ξεκίνησε τη σταδιοδρομία του στις ακαδημίες του Αιγινιακού.

Αστέρας Τρίπολης

Στις 14 Φεβρουαρίου 2017, ο Αστέρας Τρίπολης ανακοίνωσε επίσημα την απόκτησή του Πασαλίδη από τον Αιγινιακό με τετραετές συμβόλαιο, που θα τεθεί σε ισχύ την 1η Ιουλίου. Στις 19 Αυγούστου 2017, έκανε το ντεμπούτο του στη Σούπερλιγκ για τον Άστερα Τρίπολης, σε μία εντός έδρας ήττα με 1-2 από τον ΠΑΣ Γιάννινα. Στις 9 Σεπτεμβρίου 2017, σημείωσε τον πρώτο του γκολ στη σταδιοδρομία του, στην εντός έδρας ήττα με 1-3 από τη Λαμία. Στις 19 Νοεμβρίου 2017, σκόραρε σε μια άνετη εκτός έδρας νίκη με 0-3 εναντίον του Πλατανιά.

Διεθνής σταδιοδρομία

Είναι διεθνής με την Εθνική Ελπίδων Ελλάδας, έχοντας 11 συμμετοχές.
Έχει μία κλήση στην Εθνική Ανδρών Ελλάδας, για το φιλικό αγώνα εναντίον της Σαουδικής Αραβίας στις 15 Μαΐου 2018, στον οποίο ήταν αναπληρωματικός, χωρίς να χρησιμοποιηθεί.
Ιχορόμπε

Γεωγραφία

Η Ιχορόμπε βρίσκεται νότοα της Μαδαγασκάρης και νοτιοδυτικά της Φιαναραντσόα. Συνορεύει στα βόρεια με την Άνω Ματσιάτρα, στα νότια με την Ανόσι, στα δυτικά με την Ατσίμο-Αντρεφάνα και στα ανατολικά με την Ατσίμο-Ατσινανάνα. Έχει έκταση 26.391 km².

Δήμοι

Η Ιχορόμπε διαιρείται σε 3 δήμους:
10. Ιακόρα

12. Ιχόσι

15. Ιβοχίμπε

Μεταφορές

Το τοπικό αεροδρόμιο είναι το Αεροδρόμιο της Φιαναραντσόα που βρίσκεται στην Φιαναραντσόα.
Φιαναραντσόα

Γεωγραφία

Η Φιαναραντσόα βρίσκεται νοτιοανατολικά της Μαδαγασκάρης, κεντρικά της Φιαναραντσόα και ανατολικά της Άνω Ματσιάτρα.

Μεταφορές

Το  τοπικό αεροδρόμιο είναι το Αεροδρόμιο της Φιαναραντσόα.

Δημογραφία

Σύμφωνα με την απογραφή του 2004 η Φιαναραντσόα είχε 167.240 κατοίκους. Είναι η τρίτη μεγαλύτερη πόλη της Μαδαγασκάρης μετά την Ανταναναρίβο και την Τοαμασίνα.